joelniklaus/EU_Wikipedias huggingface dataset:
Mauro Icardi

Mauro Emanuel Icardi (sündinud 19. veebruaril 1993 Rosarios) on Argentina jalgpallur, kes mängib ründajana Prantsusmaa kõrgliiga klubis Paris Saint-Germain ja Argentina jalgpallikoondises.

Icardi oli Barcelona noortesüsteemi kasvandik. 2011. aastal liitus ta Itaalia klubiga Sampdoria, kus alustas profikarjääri. Klubi põhimeeskonnas tegi ta Itaalia esiliigas debüüdi 12. mail 2012 mängus Juve Stabia vastu, lüües selles mängus ka oma esimese värava. Sampdoria jõudis järgmiseks hooajaks Itaalia kõrgliigasse. Debüüdi Serie A-s tegi ta 12. mail mängus Roma vastu. Esimese värava lõi ta liigas 12. novembril mängus Genoa vastu. Kokku lõi ta hooajal 2012–13 Itaalia kõrgliigas 10 väravat.

Eduka hooaja toel liitus ta 2013. aasta juulis Milano Interiga. Debüüdi Interi meeskonnas tegi ta liigas 25. augustil 2013 mängus Genoa vastu. Esimese värava lõi ta 14. septembril mängus Juventuse vastu.

Interi meeskonnas on Icardi löönud kokku 116 väravat, millega on ta klubi ajaloo paremuselt üheksas väravakütt. Kõige edukamad on olnud hooajad 2014–15 (22 väravat liigas, parima väravaküti tiitel koos Luca Toniga), 2016–17 (24 väravat) ja 2017–18 (29 väravat, parima väravaküti tiitel koos Ciro Immobilega). Hooaegadel 2014–15 ja 2017–18 on ta valitud Itaalia kõrgliiga sümboolsesse koosseisu. 2018. aastal valiti ta Serie A aasta parimaks mängijaks.

2019. aasta septembris suundus ta laenule Paris Saint-Germaini.

Icardil oli võimalus esindada koondises ka Itaaliat, kuid ta otsustas Argentina kasuks. Debüüdi Argentina koondises tegi ta 15. oktoobril 2013 MM-i valikmängus Uruguay vastu. Esimese värava lõi ta koondise särgis 20. novembril sõprusmängus Mehhiko vastu.

Viited

Välislingid 

 Profiil Milano Interi kodulehel

Argentina jalgpallurid
UC Sampdoria mängijad
Milano Internazionale mängijad
Paris Saint-Germaini jalgpallurid
Serie A mängijad
Ligue 1 mängijad
Sündinud 1993
Fred Puss

Fred Puss (sündinud 19. veebruaril 1976) on eesti ajaloolane, genealoog ja nimeteadlane.

Haridus
Fred Puss õppis Tallinnas Mustamäe gümnaasiumis. Aastatel 1994–2001 õppis Tartu Ülikoolis ajalugu.

Fred Puss on Tartu Ülikooli humanitaarteaduste ja kunstide valdkonna ajaloo ja arheoloogia instituudi doktorant.

Tegevus
Fred Puss on Eesti Isikuloo Keskuse juhataja ja Eesti Keele Instituudi leksikograaf.

Fred Puss uurib eesti perekonnalugu, isiku- ja kohanimesid ja andmekaitse probleemistikku.

Ta on esinenud eesti perekonnalugu, kohalugu ja isikunimesid tutvustavate loengutega koolides, seltsides, konverentsidel jm üle Eesti ja USAs, Soomes, Rootsis, Norras, Suurbritannias, Saksamaal. Fred Puss on propageerinud perekonnaloo uurimist Eestis, uurinud eestlaste perekonnalugu nii Eestis kui ka väliskogukondades.

Fred Puss on Eesti Genealoogia Seltsi liige alates 1991. aastast, juhatuses alates 1995, auliige alates 2014. Ta on Eesti Looduseuurijate Seltsi raamatukogu komisjoni, Õpetatud Eesti Seltsi, Emakeele Seltsi, arhiivinõukogu, rahvusvahelise nimeuurijate nõukogu ICOS jt organisatsioonide liige.

Aastail 1988–1998 uuris Eesti põlispuid ning avaldas nende kohta artikleid ajakirjas Eesti Loodus.

Ta on ETV sarja "Sinu uus sugulane" meeskonnas ajaloolane-konsultant.

Tunnustus
 2017 – Keeleteo auhind Eesti kohanimeraamatu koostamise eest (autorite kollektiivi koosseisus).
 2021 – Teaduste Akadeemia konkursi "Teadus kolme minutiga" finalist.
 2022 – saatesarja "Sinu uus sugulane" meeskonna liikmena Eesti filmi- ja teleauhind EFTA 2022 kategoorias "Aasta uus tulija".

Viited

Välislingid
Eesti Isikuloo Keskus
Fred Puss Vikerraadio ajaloosaates "Eesti lugu"
Vikerraadio "Keelesaade"

Eesti ajaloolased
Eesti genealoogid
Tartu Ülikooli filosoofiateaduskonna vilistlased
Sündinud 1976
Frey (Eestimaa suguvõsa)

Frey oli Eestimaalt pärit suguvõsa.

Suguvõsa liikmeid
Hans Ludwig Frey (1782−1830), kaupmees, Pärnu raehärra
Carl Magnus Frey (1799−1870), kaupmees, Pärnu raehärra, mõisaomanik
Carl Nicolai Frey (1826−1866), kaupmees, Pärnu raehärra
Hellmuth Karl Frey (1901−1982), teoloogiamagister, Tartu Jaani koguduse diakonõpetaja, professor

Frey suguvõsa mõisavaldused

Eestimaa:
Edise (Schloß Etz) (1815−1817, pandivaldus), Kärevere (Kerrefer) (1846−1874), Ohtla (Ochtel) (1865−1879), Suru (Surro) (1809−1815, pandivaldus),Tori (Torgel) (1819−1821 pandi-, 1821−1919 pärusvaldus, 1919−1939 jäänukmõis), Voore (Forby) (1825−1883, naisliinis kuni 1912), Ämari (Habbinem) (1883−1896)
Liivimaa eesti distrikt:
Aidu (Aidenhof) (oli 1855, rendivaldus), Jõõpre (Jaepern) (1814−1820 ja u 1829−pärast 1861, rendivaldus), Vee (Weehof) (XVIII sajandi lõpp ja XIX sajandi algus, rendivaldus), Võlla (Wölla) (u 1830−pärast 1839, rendivaldus)

Kirjandus
EAA, f. 1273 (EELK Pärnu Nikolai kogudus)
EAA, f. 1274 (EELK Audru kogudus)
Laakmann, Heinrich. Das Bürgerbuch von Pernau. II. 1787-1889. – Sitzungsberichte der Altertumsforschenden Gesellschaft. Zwölfter Band. Tartu: J. G. Krüger, 1939.

Välislingid 
Frey suguvõsa genealoogia

Suguvõsad
Klapmuts

Klapmuts on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Stellenboschi vallas.

2011. aasta rahvaloenduse andmetel oli Klapmutsi elanikest värvilisi 64,20%, mustanahalisi aafriklasi 33,52%, valgeid 0,97%, India või Aasia päritolu inimesi 0,29% ja teisi 1,01%. Afrikaani keelt pidas emakeeleks 72,25%, koosa keelt 21,59%, sotho keelt 2,39% ja inglise keelt 1,87%.

Viited

Lääne-Kapimaa provintsi linnad
Ásgeir

Ásgeir (täisnimi Ásgeir Trausti Einarsson; sündinud 1. juulil 1992 Laugarbakkis Norðurland vestra piirkonnas Islandil) on islandi laulja ja laulukirjutaja. Kuni 2013. aastani tunti teda kui Ásgeir Trausti, kuid kui temast sai rahvusvaheline artist, siis otsustas ta esinejanime Ásgeir kasuks. 

Tal on bänd Ásgeir Trausti Band.

Albumid 
2012. aastal ilmus tema debüütalbum "Dýrð í dauðaþögn", mis osutus väga edukaks. Albumi ingliskeelne versioon, mis ilmus 27. jaanuaril 2014, kannab pealkirja "In the Silence". Ameerika laulja John Grant aitas lugusid tõlkida ja albumit välja anda. Album oli eriti populaarne Belgias ja Hollandis.

5. mail 2017 ilmus Ásgeiri teine album "Afterglow".

Turnee 
2019. aastal korraldas Ásgeir Euroopas, Kanadas ja Ameerika Ühendriikides turnee "Ásgeir the day after tour". Turnee algas 13. veebruaril Rootsist. Seejärel olid kontserdid Norras, Taanis, Saksamaal, Hollandis, Belgias, Prantsusmaal, Suurbritannias ja Türgis. Turnee jätkus Ameerika Ühendriikides, kus Ásgeir esines Brooklynis, Bostonis, Minneapolises, Los Angeleses ja San Franciscos. Kanadas andis ta kontserte Montrealis ja Torontos.

2017. aastal ilmus Ásgeiril uus album "Afterglow", mistõttu oli see aasta Ásgeirile väga tihe. Kõigepealt toimus Euroopa turnee "Ásgeir Spring Tour", mis algas 6. mail Taanist. Veel andis ta kontserte Saksamaal, Šveitsis, Prantsusmaal, Belgias, Hollandis ja Suurbritannias. Sellele järgnes albumi tutvustusturnee "Ásgeir Australian Tour" Austraalias, kus ta väisas kolme linna: Sydneyt, Melbourne'i ja Perthi. Sügisel toimus "Ásgeir Autumn Tour", mille käigus Ásgeir külastas Prantsusmaad, Hollandit, Suurbritanniat, Saksamaad, Taanit, Rootsit, Norrat, Belgiat, Itaaliat ja Austriat. Veel leidis aset "Ásgeir North American Tour", mille käigus ta andis Ameerika Ühendriikides ja Kanadas kokku 19 kontserti. Ka nendel turneedel esitles Ásgeir oma uut albumit "Afterglow". 

2013. aasta kevadel käis Ásgeir Ameerika Ühendriikide ja Kanada turneel. Samal aastal jõudis ta kontserte anda ka Euroopas.

Muu 
2012. aastal võitis ta Islandi muusikaauhindadel aasta albumi, parima uustulnuka, icelandicmusic.com-i ja rahvalemmiku auhinna.

2014. aastal võitis ta Euroopa Komisjoni European Border Breakers Awardi (EBBA) ehk Euroopa piireületava muusika auhinna.

Tema viiele loole on tehtud ka muusikavideod: "King and Cross" (2013), "Torrent" (2013), "Unbound" (2017), "Stardust" (2017), "I Know You Know" (2017).

Tema isa on poeet Einar Georg Einarsson, kes on aidanud ka loometöös.

Viited 

Islandi lauljad
Sündinud 1992
Marquinhos

Marcos Aoás Corrêa (mängijanimega Marquinhos; sündinud 14. mail 1994 São Paulos) on Brasiilia jalgpallur. Ta mängib Prantsusmaa kõrgliiga klubis Paris Saint-Germain ja Brasiilia jalgpallikoondises keskkaitsja positsioonil.

Klubikarjäär 
Ta alustas karjääri kodumaal Corinthianses, mille noorteakadeemiaga oli ta liitunud 2002. aastal. Debüüdi klubi põhimeeskonnas tegi ta 2012. aasta veebruaris. Debüüdi Brasiilia kõrgliigas tegi ta sama aasta 20. mail mängus Fluminense vastu. Samal aastal tuli ta klubiga Lõuna-Ameerika klubide meistrivõistluste Copa Libertadorese võitjaks. Finaalseeria kummaski mängus ta platsile aga ei pääsenud.

2012. aasta juulis sõlmis ta lepingu Itaalia kõrgliiga klubiga Roma. Debüüdi Itaalia kõrgliigas tegi ta 16. septembril mängus Bologna vastu. Hooajal 2012–13 pääses ta Serie A-s klubi meeskonnas platsile kokku 26 korral.

2013. aasta juulis sõlmis ta viieaastase lepingu Paris Saint-Germainiga. Üleminekusumma oli 31,4 miljonit eurot. Klubi meeskonnas tegi ta debüüdi 17. septembril UEFA Euroopa Liiga alagrupimängus Olympiakóse vastu ning lõi selles mängus ka värava. Prantsusmaa kõrgliigas tegi ta debüüdi viis päeva hiljem mängus Monaco vastu. Esimese värava lõi ta liigas 28. septembril mängus Toulouse'i vastu.

Paris Saint-Germainiga on ta Prantsusmaa meistriks tulnud kokku kuuel korral, kuuel korral on võidetud ka Prantsusmaa karikas, liigakarikas ja superkarikas. Hooaegadel 2017–18, 2018–19 ja 2020–21 on ta valitud Prantsusmaa kõrgliiga sümboolsesse koosseisu.

Koondisekarjäär 
Debüüdi Brasiilia jalgpallikoondises tegi ta 17. novembril sõprusmängus Hondurase vastu. Esimese värava lõi ta koondise särgis 11. septembril 2018 sõprusmängus El Salvadori vastu.

Ta on kuulunud Brasiilia koondisse 2018. aasta maailmameistrivõistlustel, 2015. aasta Copa Américal, 2016. aasta Copa América Centenariol ja 2019. aasta Copa Américal. 2016. aasta suveolümpiamängude jalgpalliturniiril võitis ta Brasiilia olümpiakoondise koosseisus kuldmedali.

Saavutused 
Corinthians
Copa Libertadores: 2012
Paris Saint-Germain
Ligue 1: 2013–14, 2014–15, 2015–16, 2017–18, 2018–19, 2019–20
Coupe de France: 2014–15, 2015–16, 2016–17, 2017–18, 2019–20, 2020–21
Coupe de la Ligue: 2013–14, 2014–15, 2015–16, 2016–17, 2017–18, 2019–20
Trophée des Champions: 2014, 2015, 2017, 2018, 2019, 2020
UEFA Meistrite Liiga: Teine koht 2019–20

Viited

Välislingid 

Brasiilia jalgpallurid
Sport Club Corinthians Paulista mängijad
AS Roma mängijad
Paris Saint-Germaini jalgpallurid
Serie A mängijad
Ligue 1 mängijad
Sündinud 1994
Suresnes

Suresnes on omavalitsusega linn Prantsusmaal Île-de-France'i piirkonnas Hauts-de-Seine'i departemangus Nanterre'i ringkonnas, Suresnes'i kantoni ainus omavalitsus, Pariisi eeslinn.

Asub Seine'i paremkaldal 9,3 km kaugusel Pariisi kesklinnast loodes.

</galery>
Paris vu de Suresnes 4.jpg
Suresnes - Écluse de Suresnes 001 crop.jpg
</gallery>

Viited

Välislingid 

 Suresnes'i koduleht

Prantsusmaa linnad
Hauts-de-Seine'i departemangu vallad
Saida Gunba

Saida Gunba (30. august 1959 Suhhumi – 24. november 2018 Pitsunda) oli Gruusia odaviskaja. Võistlustel esindas Nõukogude Liitu.

1980. aasta olümpiamängudel Moskvas võitis ta hõbemedali.

Tema isiklik rekord odaviskes oli 68.28 (1980).

Gruusia sportlased
Odaviskajad
Sündinud 1959
Surnud 2018
Cengiz Ünder

Cengiz Ünder (sündinud 14. juulil 1997 Sındırgıs) on Türgi jalgpallur. Ta mängib parema äärepoolkaitsja positsioonil Prantsusmaa kõrgliiga klubis Marseille Olympique ja Türgi jalgpallikoondises.

Ta alustas klubikarjääri kodumaal Altınordus. Klubi põhimeeskonnas tegi ta debüüdi 2014. aastal ning mängis hooaegadel 2014–15 ja 2015–16 klubiga Türgi esiliigas.

2016. aastal liitus ta Türgi kõrgliiga klubiga İstanbul Başakşehiriga. Hooajal 2016–17 lõi ta Türgi kõrgliigas seitse väravat ja tuli klubiga liigas teisele kohale.

2017. aastal liitus ta Itaalia kõrgliiga klubiga Roma. Üleminekusumma oli 13,4 miljonit eurot. Esimese värava lõi ta klubi meeskonnas 4. veebruaril 2018 liigamängus Hellas Verona vastu. Samal kuul lõi ta värava oma esimeses Meistrite Liiga mängus, kui kohtuti Donetski Šahtariga. Ta sai sellega kõige nooremaks Türgi mängijaks, kes on Meistrite Liigas skoorinud. 2020. aasta septembris suundus ta Romast laenule Inglismaa Premier League'i klubisse Leicester City. 2021. aasta juulis läks ta laenule Marseille'isse.

Türgi jalgpallikoondises tegi ta debüüdi 12. novembril 2016 MM-i valikmängus Kosovo vastu. Esimese värava lõi ta juba oma teises koondisemängus 27. märtsil 2017 Moldova vastu. Ta kuulus Türgi koondisse 2021. aasta Euroopa meistrivõistlustel.

2018. aastal valiti ta Türgi aasta jalgpalluriks.

Viited 

Türgi jalgpallurid
AS Roma mängijad
Leicester City FC mängijad
Marseille Olympique'i jalgpallurid
Serie A mängijad
Premier League'i mängijad
Ligue 1 mängijad
Sündinud 1997
Redelinghuys

Redelinghuys on küla Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas.

2011. aasta rahvaloenduse andmetel oli Redelinghuysi elanikest värvilisi 58,01%, mustanahalisi aafriklasi 23,17%, valgeid 17,42%, India või Aasia päritolu inimesi 0,52% ja teisi 0,70%. Afrikaani keelt pidas emakeeleks 95,82%, inglise keelt 1,76% ja koosa keelt 1,32%.

Viited

Lõuna-Aafrika Vabariigi asulad
Álex Grimaldo

Alejandro Grimaldo García (sündinud 20. septembril 1995 Valencias) on Hispaania jalgpallur. Ta mängib vasakkaitsjana Portugali kõrgliiga klubis Lissaboni Benfica.

Grimaldo liitus 2008. aastal Barcelona noortesüsteemiga. Ta klubi reservmeeskonnas debüüdi 4. septembril 2011, saades 15 aasta ja 349 päeva vanuselt kõige nooremaks debütandiks Hispaania esiliigas. Barcelona reservmeeskonnas mängis ta kuni 2015. aastani.

2015. aasta lõpus sõlmis ta lepingu Benficaga. Üleminekusumma oli 1,5 miljoni eurot. Debüüdi Portugali kõrgliigas tegi ta 29. veebruaril 2016 mängus União vastu. Esimese värava lõi ta klubi meeskonnas 2. oktoobril 2016 mängus Feirense vastu.

2. oktoobril 2018 lõi ta UEFA Meistrite Liiga alagrupimängus värava AEK Ateena vastu. Sama aasta 12. detsembril lõi ta sama vastase vastu värava 30 meetri kauguselt karistuslöögist, tuues Benficale 1:0 võidu. Hooajal 2018–2019 tuli ta Benficaga Portugali meistriks ja ta valiti samal hooajal Portugali kõrgliiga hooaja sümboolsesse koosseisu.

2012. aastal tuli ta Hispaania kuni 20-aastaste koondisega omavanuste Euroopa meistriks.

Saavutused 
Benfica
Primeira Liga: 2015–16, 2016–17, 2018–19
Taça de Portugal: 2016–17
Taça da Liga: 2015–16
Supertaça Cândido de Oliveira: 2016, 2017, 2019

Viited

Välislingid 

 Profiil Benfica kodulehel

Hispaania jalgpallurid
Lissaboni Benfica jalgpallurid
Primeira Liga mängijad
Sündinud 1995
Guillaume Hoarau

Guillaume Hoarau (sündinud 5. märtsil 1984 Saint-Louisis) on Réunioni jalgpallur, kes mängib ründajana Šveitsi kõrgliiga klubis BSC Young Boys.

Ta on klubikarjääri jooksul mänginud Prantsusmaa klubides Le Havre, Gueugnon, Paris Saint-Germain (Prantsusmaa meister 2012–13) ja Bordeaux' Girondins ning Hiina kõrgliiga klubis Dalian Yifang. Young Boysiga liitus ta 2014. aastal. Hooaegadel 2017–18 ja 2018–19 on ta klubiga tulnud Šveitsi meistriks. Hooajal 2018–19 lõi ta Šveitsi kõrgliigas 24 väravat, millega oli liiga suurim väravakütt.

Aastatel 2010–2011 pidas Hoarau Prantsusmaa jalgpallikoondises viis mängu.

Saavutused 
Le Havre
Ligue 2: 2007–08
PSG
Ligue 1: 2012–13
Coupe de France: 2009–10
Young Boys
Šveitsi Super League: 2017–18, 2018–19

Välislingid 

Réunioni inimesed
Prantsusmaa jalgpallurid
Le Havre AC mängijad
Paris Saint-Germaini jalgpallurid
Bordeaux' Girondinsi jalgpallurid
Ligue 1 mängijad
Sündinud 1984
Milvi Tedremaa

Milvi Tedremaa (aastani 1960 Milvi Tammerik; 1. juuni 1937 Tallinn – 8. mai 2012 Tallinn) oli eesti võrkpallur ja raamatukogundustegelane. 

1955. aastal lõpetas ta Tallinna 1. Keskkooli ning 1960. aastal Tartu Riikliku Ülikooli ajaloo-keeleteaduskonna raamatukogunduse ja bibliograafia osakonna. 

Tema treenerid olid Harry Aumere, Ivan Dratšov, Aleksander Rünk ja Jaan Jürimäe. 

1954. aastal võitis ta Eesti naiskonnas võrkpallis NSV Liidu noorte meistrivõistlusel pronksmedali. Aastatel 1960–1965 tuli Tallinna Kalevi naiskonnas 6 korda Eesti meistriks. 

Ta töötas Eesti Meditsiiniraamatukogus aastatel 1960–1964 raamatukoguhoidjana ja 1964–2006 direktorina. 

Ta on maetud Rahumäe kalmistule.

Tunnustus
1987 – Eesti NSV teeneline kultuuritegelane

Viited

Eesti naisvõrkpallurid
Eesti raamatukogundustegelased
Gustav Adolfi Gümnaasiumi vilistlased
Tartu Ülikooli ajaloo-keeleteaduskonna vilistlased
Eesti NSV teenelised kultuuritegelased
Rahumäe kalmistule maetud
Sündinud 1937
Surnud 2012
Nuwerus

Nuwerus on asula Lõuna-Aafrika Vabariigis Lääne-Kapimaa provintsis West Coasti ringkonnas Matzikama vallas.

2011. aasta rahvaloenduse andmetel oli Nuweruse elanikest värvilisi 81,38%, valgeid 9,85%, mustanahalisi aafriklasi 7,69%, India või Aasia päritolu inimesi 0,77% ja teisi 0,46%. Afrikaani keelt pidas emakeeleks 96,39% inimesi ja inglise keelt 2,35%.

Viited

Lõuna-Aafrika Vabariigi asulad
Augrabies

Augrabies on linn Lõuna-Aafrika Vabariigis Põhja-Kapimaa provintsis ZF Mgcawu ringkonnas Kai !Garibi vallas. Linn asub Oranje jõe lõunakaldal.

2011. aasta rahvaloenduse andmetel oli Augrabiesi elanikest värvilisi 47,06%, mustanahalisi aafriklasi 36,81%, valgeid 9,37%, India või Aasia päritolu inimesi 2,84% ja teisi 3,94%. Afrikaani keelt pidas emakeeleks 66,69% inimesi, tsvana keelt 28,84% ja inglise keelt 1,63%.

Viited

Lõuna-Aafrika Vabariigi asulad
TV2 Sport (Norra)

TV2 Sport (varem TV 2 Sport ja TV2 Sportskanalen, mis on stiliseeritud TV 2 SPORT 1 ja TV 2 SPORT 2) on Taani sporditelekanal, vormiliselt Pay-TV, mis näitab sporti (kanal jaguneb kaheks erinevaks kanaliks: TV 2 Sport 1 ja TV 2 Sport 2), varem TV2 Sport 1-5.

Telekanalid
Norra meedia
Orsell

Orsell (prantsuse keeles orseille) on Roccella perekonna samblikest fermentatiivse käärimise teel saadav värvaine. Värvus on purpurja tooniga erk punane.

Nimetusest 
Värvaine nimetus tuleb sambliku nimetusest (vanaprantsuse orchel, katalaani orxella) ja käis algselt rannikul eluneva Roccella perekonna samblikest saadava värvaine kohta, kuid 19. sajandi lõpuks nimetati orselliks kõiki värvaineid, mida saadi samblikest, ja eristati neid täiendsõnade abil - tõeline orsell oli saksa keeles canarische Orseille või Kräuterorseille, prantsuse keeles orseille d'herbe, orseille de mer või orseille des iles 'mereorsell', 'saarte orsell', parell oli saksa keeles Erdorseille, prantsuse keeles orseille de terre 'maaorsell', orseille d'Auvergne 'Auvergne'i orsell' või orseille de Lyon, ja cudbear kandis prantsuse keeles nime orseille d'Ecosse 'šoti orsell'.

Saamine 
Vanim orselli lähteaine on arvatavasti Lõuna-Euroopas levinud samblikuliik Roccella tinctoria, mille kasvukoht on Vahemere rannikul. Antiikajal oli orsell purpurtigudest saadava purpurvärvi kõrval üks kallimaid värvaineid, seda mainib juba Theophrastos. 4. sajandil värvaine kasutamine vähenes märgatavalt ja üks seletusi selle kohta on, et samblik ei jõudnud oma kasvukohtades taastuda.

Orselli tootmiseks peenestati samblik ja lasti sel mõnest päevast kuni mitme kuuni liguneda lahjendatud ammoniaagis või uriinis, et moodustuks värvaine ortseiin (värvainete indeksis C.I. Natural Red 28). 14. sajandil jõudis orselli valmistamise oskus Idamaadest Vahemere maadesse. Samblikest orselli tootmise kõrvalsaadus on lakmus.

Näiteid ajaloost 
Maailma üks vanimaid illustreeritud raamatuid, 5.–6. sajandist pärit ja praegu Rossanos asuv codex purpureus on kirjutatud purpurpärgamendile. Pikka aega arvati, et pärgament on värvitud Tüürose purpuriga, kui 2016. aastal selgitati välja, et värv ei sisalda bromiini, sisaldab aga ortseiini ja seega on tegemist orselliga.

Orselliga on värvitud lõngu 16.–17. sajandi gobeläänide jaoks. Kuigi juba siis teati orselli vähesest värvikindlusest, kasutati seda siiski väga palju kaunite värvitoonide pärast, nüüdseks on vaipade esialgne toredus kadunud või kadumas.

Venemaal kasutati orselli alates 17. sajandist kuni 20. sajandini villa ja siidi värvimiseks.

Viited

Välislingid 
 Samblikuvärvidest teadusblogis Plant Scientist (inglise keeles)

Värvained
Kylemore

Kylemore on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas.

2011. aasta rahvaloenduse andmetel oli Kylemore'i elanikest värvilisi 91,75%, mustanahalisi aafriklasi 4,92%, valgeid 2,22%, India või Aasia päritolu inimesi 0,49% ja teisi 0,65%. Afrikaani keelt pidas emakeeleks 94,59% inimesi ja inglise keelt 2,66%.

Viited

Lääne-Kapimaa provintsi linnad
Maie Opkaup

Maie Opkaup (sünninimi Maie Rauk; sündinud 3. septembril 1936 Kavandis) on eesti õpetaja ja rahvatantsujuht.

Ta on olnud kauaaegne rahvatantsujuht, juhendades rahvatantsurühmi aastatel 1956–2006.

Ta on töötanud Orissaare Keskkooli ajalooõpetajana.

Tema 80. sünnipäeval avati Orissaare kultuurimaja juures temanimeline pink.

Tunnustus
1960 medal "Töövapruse eest"
1975 Eesti NSV teeneline kultuuritegelane
1978 rinnamärk "Haridustöö eesrindlane"
2017 Orissaare valla teenetemärk
2017 Eesti Kultuurkapitali Saaremaa eksperdigrupi elutööpreemia

Viited

Eesti õpetajad
Eesti tantsujuhid
Eesti NSV teenelised kultuuritegelased
Sündinud 1936
Adzes

Adzes (vanasti ka Adze ja Adzmuiža) on küla (skrajciems ehk hajaküla) Lätis Kuldīga piirkonnas, Gudenieki vallas. Küla asub merepinnast 35 meetri kõrgusel Rīva jõe kaldal, valla keskusest Gudeniekist 7,5, piirkonna keskusest Kuldīgast 42 ja Riiast 200 kilomeetri kaugusel.

Adzese küla kujunes Adze mõisa (Adsen) juurde. Küla all asub kõige rikkalikum nafta leiukoht Läti maismaa-aladel.

Küla järgi on oma nime saanud Adze kihistu. Sealne 6. puurauk on ka selle kihistu stratotüüp. 

Külas kasvav mänd ümbermõõduga 2.7 meetrit ja tammed ümbermõõtudega 5.08 ning 5.7 meetrit on looduskaitse all.

Viited

Kuldīga piirkonna külad
Karatara

Karatara on asula Lõuna-Aafrika Vabariigis Lääne-Kapimaa provints Garden Route'i ringkonnas Knysna vallas.

2011. aasta rahvaloenduse andmetel oli Karatara elanikest värvilisi 56,48%, valgeid 40,11%, mustanahalisi aafriklasi 2,84% ja teisi 0,57%. Afrikaani keelt pidas emakeeleks 94,85%, inglise keelt 2,52% ja tsvana keelt 0,92%.

Viited

Lõuna-Aafrika Vabariigi asulad
Södra Sandby

Södra Sandby on küla Rootsis Skåne läänis ja Lundi vallas, Södra Sandby distrikti halduskeskus.

Asula tekkis 1906. aastal rajatud ja praeguseks suletud Lundi–Revinge raudtee ühe jaama juurde. Sealne kirik rajati XI sajandi lõpus. Külas asuvad ka aastal 1820 rajatud tuulik ja aastal 1903 rajatud viinavabrik.

Külas on neli kooli, neist üks keskkool.

196. aastal sündis külas Rootsi ratsutaja Rolf-Göran Bengtsson.

Södra Sandby järgi on oma nime saanud ordoviitsiumi Sandby lade.

Viited

Rootsi külad
Lundi vald
Toomas Lasmann

Toomas Lasmann (sündinud  12. septembril 1944) on eesti telerežissöör, raadiodiktor ja filmitekstide lugeja.

Haridus
Toomas Lasmann on lõpetanud Tallinna 20. keskkooli. Kooliajal osales rahvateatris Noorus.

Eesti Teatriühingu lavakunstistuudios õppis ta näitlemist aastatel 1966–1968 (lavakõne õpetajad Leo Martin, Kaarel Toom, Aksel Küngas), 1972 õppis Moskvas telerežissööride kursustel, 1973–1978 õppis Tallinna Pedagoogilises Instituudis kultuurharidust ja näitejuhtimist, mille lõpetas cum laude.

Töö
Kõigepealt töötas Eesti Raadios diktorina, filmi- ja seriaalitekste on peale lugenud 1968. aastast.

 1965 – Eesti Televisioon, režissööri abi, hiljem "Horoskoobi" režissööri assistent
 1979 – Eesti Televisioon, režissööri II kategooria
 1982 – Eesti Televisioon, režissööri I kategooria
 1988 – Eesti Televisioon, režissööri kõrgem kategooria

Režissööritöid
 InC, esimene oma saade
 1975 Noodijoontel. Balletikontrastid
 1. aprill 1975 H. Purcell "Dido ja Aeneas" ooperi salvestus stuudios, Georg Otsa viimane esinemine 
 1978 Videofilm "Alla Pugatšova teater", film, esindas NSV Liidu muusikafilmide festivalil Šveitsis
 1979 "Üllatusmuusika. Bruno Lukk"
 1979 Neeme Järvi Metropolitan Operas
 saatesarjad "Muusikaelu", "Tarmo album", "Kuumuusika", "Fermaat" 
 1980 "Rahvakunstnikud. Eino Tamberg"
 1981 "Mets mühama. Artur Rinne"
 1983 Eesti Telefilm "Kesk voogavat balli"
 1984–1986 "Estraaditähestik. Tõnu Aav, ansambel Laine", Lia Laats, Ita Ever, Ervin Abel, Sulev Nõmmik, Uno Naissoo, Heli Lääts, Lev Leštšenko, Tõnis Mägi, Meelejahutaja, Uno Loop jne
 1984 G. Donizetti ooper "Rügemendi tütar" Estonia lavastus
 1984 Vanemuise I muusikasajand (režissöör ja saatejuht)
 1986 G. Verdi / A. Mikk "Traviata" Estonia lavastus
 1986 Etenduse salvestus P. Tšaikovski ooper "Jevgeni Onegin"
 1988 Eduard Tubin ooper "Reigi õpetaja" Estonia lavastus
 1988 Heli jälg. Els Vaarman
 1988–1992 "Joonase tulemine" Rudolf Tobiase suuroratooriumi "Jonase lähetamine" saamisloost
 1990 "Igihaljaid meloodiaid. Tarmo Pihlap" kolm osa
 1990 "Avada valgusesse aken. Eduard Tubin – 85"
 1990 "Meil aiaäärne tänavas. Eduard Tubina elu" kaks osa
 1993 Dokumentaaljutustus "Kojutulek" (Rudolf Tobiase elust) kaks osa
 1993 Eduard Tubin / A. Mikk ooper "Barbara von Tisenhusen" Estonia lavastus
 1994 Käbi Laretei kontserdid Eestis
 1995 Tenor Naan Põld (portreesaade)

Filmitekstide pealelugemine
 Kapten Tenkes 1969/70, 1974, 1986
 "Neli tankisti ja koer"
 "Marek Pieguse ebatavalised seiklused" 1974
 "Koer Cywili" seiklused 1974, 1975
 "Kaalul on rohkem kui elu" 1971/72, 1973, 1976
 "Seitseteist kevadist hetke" 1974, 1985
 "Varjud kaovad keskpäeval"
 "Metsik roos" 1993–1994
 "Kodus võõrsil" 1994–1997
 “Kolm musketäri”,

Eesti Televisioonis loeb loodusdokumentaalide tekste praeguseni. On lugenud filmitekste ka telekanalitele TV1 ja TV3.

Tunnustus
2014 – Kuldmikrofon, Eesti Ringhäälingute Liidu väljaantav eetriajakirjaniku aastaauhind
2020 – Valgetähe V klassi teenetemärk

Viited

Eesti telelavastajad
Valgetähe V klassi teenetemärgi kavalerid
Sündinud 1944
Koringberg

Koringberg on asula Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas.

Asula on rajatud 1923. aastal. Koringberg on saanud nime selle järgi, et asub nisukasvatuspiirkonnas. Koringberg tähendab afrikaani keeles tähendab 'nisumägi'.

2011. aasta rahvaloenduse andmetel oli Koringbergi elanikest värvilisi 85,01%, valgeid 11,29%, mustanahalisi aafriklasi 3,21%, India või Aasia päritolu inimesi 0,08% ja teisi 0,49%. Afrikaani keelt pidas emakeeleks 95,52% inimesi ja inglise keelt 3,80%.

Viited

Lõuna-Aafrika Vabariigi asulad
Eendekuil

Eendekuil on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas.

2011. aasta rahvaloenduse andmetel oli Eendekuili elanikest värvilisi 89,28%, valgeid 6,47%, mustanahalisi aafriklasi 2,22%, India või Aasia päritolu inimesi 1,11% ja teisi 0,92%. Afrikaani keelt pidas emakeeleks 96,93% inimesi, tsvana keelt 0,72% ja inglise keelt 0,72%.

Viited

Lõuna-Aafrika Vabariigi asulad
Leipoldtville

Leipoldtville on asula Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas.

Leipoldtville on asutatud 1905. aastal.

2011. aasta rahvaloenduse andmetel oli Leipoldtville'i elanikest värvilisi 79,53%, valgeid 11,07%, mustanahalisi aafriklasi 7,72% ja India või Aasia päritolu inimesi 1,68%. Afrikaani keelt pidas emakeeleks 95,97% inimesi ja inglise keelt 1,68%.

Viited

Lõuna-Aafrika Vabariigi asulad
Dwarskersbos

Dwarskersbos on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas. Dwarskersbos asub Atlandi ookeani rannikul, Velddrifist ligikaudu 12 km kirdes.

2011. aasta rahvaloenduse andmetel oli Dwarskersbosi elanikest valgeid 57,46%, mustanahalisi aafriklasi 29,85%, värvilisi 9,70%, India või Aasia päritolu inimesi 2,69% ja teisi 0,15%. Afrikaani keelt pidas emakeeleks 94,29% inimesi ja inglise keelt 4,47%.

Viited

Lõuna-Aafrika Vabariigi asulad
Ohrigstad

Ohrigstad on asula Lõuna-Aafrika Vabariigis Limpopo provintsis Sekhukhune ringkonnas Fetakgomo Tubatse vallas.

Ohrigstad on asutatud 1845. aastal.

2011. aasta rahvaloenduse andmetel oli Ohrigstadi elanikest valgeid 48,94%, mustanahalisi aafriklasi 48,56%, India või Aasia päritolu inimesi 0,19%, värvilisi 0,19% ja teisi 2,11%. Afrikaani keelt pidas emakeeleks 45,11% inimesi, pedi keelt 35,70%, inglise keelt 6,53%, tsonga keelt 4,61%, svaasi keelt 2,69% ja suulu keelt 1,54%.

Viited

Lõuna-Aafrika Vabariigi asulad
August Mahoni

August Mahoni (19. august 1889 Kehtnas, Harjumaal – ?) oli eesti notar.

Mahoni sündis taluomaniku pojana. Hariduse omandas ta Treffneri eragümnaasiumis ja lõpetas Pärnus gümnaasiumi. Hiljem õppis Tartu ülikooli õigusteaduskonnas. Töötanud Gattšina notari Bari abina, juhtides seal suuremat notari kontorit. Eesti riikliku iseseisvuse algul oli ta üks esimesi, kes astus Eesti riigi teenistusse. Oli Ajutise Valitsuse esimeseks kantseleiülemaks, hiljem Ajutise Valitsuse Põhja-Eesti peavoliniku asjaajajaks, Kohtuministeeriumi asjade valitsejaks, mille järel nimetatud kohtuministri abiks. Viimases ametis oli ta pikemat aega kuni 1929. aastani, ning ühtlasi oli Vangimajade Peavalitsuse ülemaks. Kohtuministri abina kaasa töötanud loendamatute seaduste väljatöötamisel.

1929. aastal nimetati notariks Tallinna. Eesti Notarite Ühing valis asutamisel, 1933. aastal Mahoni oma esimeheks, see amet püsis 1940. aastani. Peale notarite kutselise organiseerimistöö töötas Mahoni kaasa ka loendamatutes teistes seltskondlikes organisatsioonides. Pikemat aega oli Vangide Hooldamise Seltsi esimeheks, kuulus Kaitseliidu Toompea malevkonda, oli Toomkoguduse nõukogu liige, Välis-Eesti Ühingu liige ning töötas veel mitmes teises organisatsioonis.

Tunnustus
1938 Valgetähe III klassi teenetemärk

Viited

Eesti notarid
Kaitseliidu Tallinna maleva liikmed
Valgetähe III klassi teenetemärgi kavalerid
Sündinud 1889
Laersdrif

Laersdrif on asula Lõuna-Aafrika Vabariigis Limpopo provintsis Sekhukhune ringkonnas Elias Motsoaledi vallas.

Laersdrif on asutatud 1907. aastal.

2011. aasta rahvaloenduse andmetel oli Laersdrifi elanikest mustanahalisi aafriklasi 96,08%, valgeid 2,61%, värvilisi 0,86% ja India või Aasia päritolu inimesi 0,45%. Pedi keelt pidas emakeeleks 49,14%, ndebele keelt 37,96%, suulu keelt 4,73%, afrikaani keelt 3,61%, inglise keelt 1,85% ja svaasi keelt 1,62%.

Viited

Lõuna-Aafrika Vabariigi asulad
Orange Farm

Orange Farm on linn (township) Lõuna-Aafrika Vabariigis Gautengi provintsis Johannesburgi linnaringkonnas.

Orange Farm on rajatud 1988. aastal.

2011. aasta rahvaloenduse andmetel oli Orange Farmi elanikest mustanahalisi aafriklasi 99,34%, värvilisi 0,30% India või Aasia päritolu inimesi 0,08% valgeid 0,07% ja teisi 0,22%. Suulu keelt pidas emakeeleks 44,53%, sotho keelt 29,09%, koosa keelt 9,50%, tsonga keelt 4,08%, tsvana keelt 3,11%, pedi keelt 1,88%, ndebele keelt 1,57%, venda keelt 1,36% ja inglise keelt 1,12%.

Viited

Gautengi provintsi linnad
Alicedale

Alicedale on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Makana vallas.

2011. aasta rahvaloenduse andmetel oli Alicedale'i elanikest mustanahalisi aafriklasi 57,1% värvilisi 40,9%, valgeid 1,2%, India või Aasia päritolu inimesi 0,3% ja teisi 0,5%. Koosa keelt pidas emakeeleks 51,9%, afrikaani keelt 43,7%, inglise keelt 2,2% ja teisi 2,1%.

Viited

Lõuna-Aafrika Vabariigi asulad
Riebeek East

Riebeek East (afrikaani keeles Riebeek-Oos) on küla Lõuna-Aafrika Vabariigis Ida-Kapimaa provintsis Sarah Baartmani ringkonnas Makana vallas.

2011. aasta rahvaloenduse andmetel oli Riebeek Easti elanikest mustanahalisi aafriklasi 65,87%, värvilisi 26,56%, valgeid 7,30%, India või Aasia päritolu inimesi 0,13% ja teisi 0,13%. Koosa keelt pidas emakeeleks 63,75%, afrikaani keelt 32,27% ja inglise keelt 2,92%.

Viited

Lõuna-Aafrika Vabariigi asulad
Southbroom

Southbroom on asula Lõuna-Aafrika Vabariigis KwaZulu-Natali provintsis Ugu ringkonnas.

Southbroom on ametlikult asutatud 1933. aastal.

2011. aasta rahvaloenduse andmetel oli Southbroomi elanikest valgeid 73,13%, mustanahalisi aafriklasi 25,57%, värvilisi 0,50%, India või Aasia päritolu inimesi 0,43% ja teisi 0,37%. Inglise keelt pidas emakeeleks 54,16% inimesi, afrikaani keelt 24,56%, suulu keelt 11,34% ja koosa keelt 4,72%.

Viited

Lõuna-Aafrika Vabariigi asulad
Shakaskraal

Shakaskraal on linn Lõuna-Aafrika Vabariigis KwaZulu-Natali provintsis iLembe ringkonnas.

2011. aasta rahvaloenduse andmetel oli Shakaskraali elanikest India või Aasia päritolu inimesi 74,12%, mustanahalisi aafriklasi 22,21%, värvilisi 2,37%, valgeid 0,30% ja teisi 1,03%. Inglise keelt pidas emakeeleks 78,43% inimesi, suulu keelt 14,08%, koosa keelt 1,58% ja afrikaani keelt 1,58%.

Viited

KwaZulu-Natali provintsi linnad
Mtunzini

Mtunzini on linn Lõuna-Aafrika Vabariigis KwaZulu-Natali provintsis King Cetshwayo ringkonnas. Linn asub India ookeani rannikul.

2011. aasta rahvaloenduse andmetel oli Mtunzini elanikest valgeid 71,99%, mustanahalisi aafriklasi 25,10%, India või Aasia päritolu inimesi 1,27%, värvilisi 1,23% ja teisi 0,41%. Inglise keelt pidas emakeeleks 48,93% inimesi, afrikaani keelt 33,55% ja suulu keelt 14,63%.

Viited

KwaZulu-Natali provintsi linnad
Rahaturuinstrument

Rahaturuinstrumendid on võlakirjad, mis annavad omanikule tingimusteta õiguse kindlaksmääratud  rahasumma saamiseks. Selliste instrumentidega kaubeldakse tavaliselt organiseeritud turgudel ja need on soodushinnaga. Allahindlus sõltub intressimäärast ja lõpptähtajani jäänud ajast. 

Rahaturuinstrumentideks on keskpanga reservid, riiklikud väärtpaberid, lühiajalised deposiidisertifikaadid, kommertsväärtpaberid, diskonteeritud vekslid, lühiajalised munitsipaalväärtpaberid, repod, eurodollarideposiidid. 

Rahainstrumentid on investeerimisfondide seaduse tähenduses väärtpaberiteks loetud võlakirjad, kommertspaberid ja hoiuse sertifikaadid (CD). Rahainstrumentideks loetakse neid tingimustel:  
 Instrument ei kehti rohkem kui üks aasta.
 Instrumendi annab välja riik, kohalik omavalitsus, avalik-õiguslik juriidiline isik või äriühing.
 Eestis asuva emitendi poolt väljaantud võlakiri või kommertspaber on Eesti väärtpaberite keskregistrisse sisse kantud.
 Instrumendi väljaandja asukoht on Eestis, Euroopa Liidu liikmesriigis või riigis, mis on seaduse poolt kehtestatud nimekirjas. 

Eestis on ka seaduslikud piirangud rahaturuinstrumentide kasutuseks. Seda määrab seadus „nõuded rahaturuinstrumendi, millesse võib avatud avaliku investeerimisfondi vara investeerida, emitendile“, seaduse leiab Riigiteatajast.

Viited
Bruno Fernandes

Bruno Miguel Borges Fernandes (sündinud 8. septembril 1994 Maias) on Portugali jalgpallur, kes mängib poolkaitsjana Inglismaa Premier League'i klubis Manchester United ja Portugali jalgpallikoondises.

2012. aastal liitus ta Itaalia esiliiga klubiga Novara Calcio. Debüüdi klubi esindusmeeskonnas tegi ta juba samal hooajal. 2013. aasta suvel sõlmis ta lepingu Itaalia kõrgliiga klubiga Udinese. Debüüdi Itaalia kõrgliigas tegi ta 3. novembril mängus Milano Interi vastu. Esimese värava lõi ta liigas sama aasta 7. detsembril mängus Napoli vastu.

2016. aasta augustis liitus ta teise Itaalia kõrgliiga klubi, Sampdoriaga. Klubi meeskonnas tegi ta debüüdi 28. augustil mängus Atalanta vastu. Esimese värava lõi ta Sampdoria särgis sama aasta 26. septembril mängus Cagliari vastu. Lisaks kuulus 2016. aasta suveolümpiamängudel Portugali olümpiakoondisse.

2017. aasta juunis sõlmis ta viie aasta pikkuse lepingu Lissaboni Sportinguga. Arvatav üleminekusumma oli 8,5 miljonit eurot. Oma viies esimeses mängus Portugali kõrgliigas lõi ta neli väravat, sealhulgas kaks väravat Vitória de Guimarãesi vastu. Ta lõi sel hooajal kokku 16 väravat, sealhulgas 11 väravat liigas, olles sellega Sportingu paremuselt teine väravakütt sel hooajal.

2018. ja 2019. aastal Fernandes valiti Portugali kõrgliiga hooaja parimaks mängijaks. Hooajal 2018–2019 lõi ta liigas 20 väravat, millega oli ta liigas resultatiivsuselt teine mängija.

2020. aasta jaanuaris siirdus ta Manchester Unitedi. Arvatav üleminekusumma oli kuni 80 miljoni eurot (67,6 miljonit naelsterlingit). Ta sõlmis klubiga viie ja poole aasta pikkuse lepingu. 2020. aasta veebruaris ja juunis valiti ta Premier League'i kuu parimaks mängijaks ning hooaja lõpus Manchester Unitedi hooaja parimaks mängijaks.

Debüüdi Portugali jalgpallikoondises tegi Fernandes 10. novembril 2017 sõprusmängus Saudi Araabia vastu. Esimese värava lõi ta koondise särgis 7. juunil 2018 sõprusmängus Alžeeria vastu. Ta kuulus Portugali koondisse 2018. aasta maailmameistrivõistlustel.

Saavutused 
Sporting
Taça de Portugal: 2018–19
Taça da Liga: 2017–18, 2018–19

Viited

Välislingid 

Portugali jalgpallurid
Lissaboni Sportingu jalgpallurid
UC Sampdoria mängijad
Udinese Calcio mängijad
Serie A mängijad
Manchester United FC mängijad
Primeira Liga mängijad
Premier League'i mängijad
Sündinud 1994
Juan Carlos Arce

Juan Carlos Arce Justiniano (sündinud 10. aprillil 1985 Santa Cruz de la Sierras) on Boliivia jalgpallur. Ta mängib Boliivia kõrgliiga klubis Always Ready ja Boliivia jalgpallikoondises ründaja positsioonil.

Ta alustas klubikarjääri 2003. aastal Boliivia kõrgliiga klubis Oriente Petrolero. Aastatel 2006–2009 oli ta laenul põhiliselt välisklubides: 2006. aastal Brasiilias Portuguesas, 2007. aastal Brasiilias Corinthians, 2007–2008 Kataris Al-Arabis, 2008. aastal Lõuna-Koreas Seongnamis ja 2009. aastal taas Brasiilias Sport Club do Recifes. 2010. aastal sõlmis ta kolme aasta pikkuse lepingu Venemaa kõrgliiga klubiga Groznõi Ahmat, kuid 2010. aasta hooajal pidas ta klubi meeskonnas 20 mängu, aga ei löönud ühtegi väravat, mistõttu suundus ta juba järgmisel hooajal tagasi Boliiviasse.

2011. aastal liitus ta Boliivia kõrgliiga klubiga Oriente Petrolero. Järgmisel aastal suundus ta Club Bolívar, kellega tuli Boliivia meistriks kuuel korral. Alates 2021. aastast mängib ta Boliivia kõrgliiga klubis Always Ready.

Debüüdi Boliivia jalgpallikoondises tegi Acre 2004. aastal. Esimese värava lõi ta koondise särgis 15. novembril 2006 sõprusmängus El Salvadori vastu. Ta on kuulunud Boliivia koondisse 2004., 2007. ja 2011. ja 2021. aasta Copa Américal ning 2016. aastal Copa América Centenariol. 2007. aasta Copa América esimeses alagrupimängus lõi ta värava Venezuela vastu ja 2016. aasta Copa América Centenario esimeses alagrupimängus Panama vastu.

Saavutused 
Bolívar
Boliivia jalgpalliliiga (6): 2012/2013 Clausura, 2014/2015 Apertura, 2014/2015 Clausura, 2016/2017 Apertura Adecuación, 2016/2017 Clausura, 2019 Apertura

Viited 

Boliivia jalgpallurid
Sport Club Corinthians Paulista mängijad
Sport Club do Recife mängijad
Sündinud 1985
Ottoshoop

Ottoshoop on linn Lõuna-Aafrika Vabariigi Loodeprovintsis Ngaka Modiri Molema ringkonnas.

1875. aastal leiti piirkonnas kulda. Linn asutati 1876. aastal.

2011. aasta rahvaloenduse andmetel oli Ottoshoopi elanikest mustanahalisi aafriklasi 93,15%, valgeid 4,80%, värvilisi 1,37%, India või Aasia päritolu inimesi 0,64% ja teisi 0,05%. Tsvana keelt pidas emakeeleks 85,96% inimesi, afrikaani keelt 6,14%, inglise keelt 2,43% ja suulu keelt 2,37%.

Viited

Loodeprovintsi (LAV) linnad
Kamieskroon

Kamieskroon on asula Lõuna-Aafrika Vabariigis Põhja-Kapimaa provintsis Namakwa ringkonnas Kamiesbergi vallas.

Kamieskroon on rajatud 1924. aastal.

2011. aasta rahvaloenduse andmetel oli Kamieskrooni elanikest värvilisi 76,15%, valgeid 12,99%, mustanahalisi aafriklasi 10,75% ja India või Aasia päritolu inimesi 0,11%. Afrikaani keelt pidas emakeeleks 96,79% inimesi, tsvana keelt 1,54% ja inglise keelt 0,77%.

Viited

Lõuna-Aafrika Vabariigi asulad
Riemvasmaak

Riemvasmaak on asula Lõuna-Aafrika Vabariigis Põhja-Kapimaa provintsis ZF Mgcawu ringkonnas Kai ǃGaribi vallas. Riemvasmaak asub Molopo jõe ääres.

2011. aasta rahvaloenduse andmetel oli Riemvasmaaki elanikest värvilisi 43,66%, mustanahalisi aafriklasi 23,63%, valgeid 0,29%, India või Aasia päritolu inimesi 0,14% ja teisi 32,28%. Afrikaani keelt pidas emakeeleks 95,39% inimesi, inglise keelt 1,44% ja koosa keelt 1,01%.

Viited

Lõuna-Aafrika Vabariigi asulad
Dithakong

Dithakong on asula Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Joe Morolongi vallas.

2011. aasta rahvaloenduse andmetel oli Dithakongi elanikest mustanahalisi aafriklasi 99,35%, India või Aasia päritolu inimesi 0,30% ja teisi 0,30%. Tsvana keelt pidas emakeeleks 96,22% inimesi, inglise keelt 0,83%, viipekeelt 0,71% ja suulu keelt 0,65%.

Galerii

Viited

Lõuna-Aafrika Vabariigi asulad
Eesti jalgpallikoondislaste lahkumismängude loend

Siin on loetletud Eesti jalgpallikoondislaste lahkumismänge. Lahkumismäng, Eestis peetav sõpruskohtumine, on Eesti Jalgpalli Liidu algatatud austusavaldus kõigile vähemalt sada korda Eesti koondises Eestit esindanud mängijatele. Esimene lahkumismäng toimus 20. aprillil 2005 Lilleküla staadionil Marko Kristali auks.

2020. aasta 26. märtsil pidi toimuma Aleksandr Dmitrijevi lahkumismäng Uus-Kaledoonia vastu, kuid koroonapandeemia tõttu seda mängu ei toimunud.

2022. aasta 19. augustiks on planeeritud 3 koondislase lahkumismäng ("suur legendide mäng"), mitteamtlik sõpruskohtumine, kus vastamisi lähevad Eesti ja Soome endised tippmängijad.

Planeeritud:
Aleksandr Dmitrijev
Enar Jääger
Dmitri Kruglov

Üle 100 mängu mänginud aktiivsed mängijad:
Ragnar Klavan
Konstantin Vassiljev

Ametlikud mängud

Vaata ka
Eesti jalgpallikoondislaste loend

Viited

Eesti jalgpalli loendid
Eesti jalgpallikoondis
Pärtel Lippus

Pärtel Lippus (sündinud 20. märtsil 1980) on eesti foneetik. 

Ta lõpetas aastal 1998 Tallinna Prantsuse Lütseumi. Aastal 2003 lõpetas ta bakalaureuseõppes ja aastal 2005 magistriõppes Tartu Ülikooli eesti ja soome-ugri keeleteaduse alal. 2011. aastal kaitses ta Tartu Ülikoolis doktoritöö "The acoustic features and perception of the Estonian quantity system" ("Eesti välte akustilised tunnused ja taju"), tema doktoritöö juhendaja oli Karl Pajusalu.

Pärtel Lippus on Tartu Ülikooli eesti foneetika vanemteadur. Oma teadustöös on ta keskendunud peamiselt eesti keele prosoodia uurimisele ja kirjeldamisele. Samuti on ta Tartu Ülikooli Eesti keele spontaanse kõne foneetilist korpuse arendaja. Ta kuulub mitmetesse teadusorganisatsioonidesse, 2010. aastast Rahvusvahelise kõnekommunikatsiooni assotsiatsiooni (ISCA) liige ja 2006. aastast Rahvusvahelise kõnekommunikatsiooni assotsiatsiooni (ISCA) kõneprosoodia huvigrupi (SProSIG) liige. Samuti on ta kuulunud mitmete konverentside korralduskomiteesse (nt XXXII Fonetiikan päivät, Nordic Prosody XI).

Teadustöö eest on võitnud ta mitmeid preemiaid, 2003. aastal sai ta Eesti Vabariigi Presidendi rahvaluulepreemia, 2006. aastal Valter Niiluse preemia ning 2012. aastal Üliõpilaste teadustööde riiklikul konkursil 2. preemia.

Isiklikku 
Tema ema oli muusikateadlane Urve Lippus, emapoolne vanaema oli pianist ja muusikapedagoog Virve Lippus, emapoolne vanaisa oli viiuldaja ja muusikapedagoog Endel Lippus.

Välislingid 
 

Tallinna Prantsuse Lütseumi vilistlased
Tartu Ülikooli filosoofiateaduskonna vilistlased
Sündinud 1980
Rahvaluule kogumispreemia laureaadid
Felix Kauba

Felix Kauba (1. august 1916 Peterburi – 28. september 1995 Tallinn) oli eesti kirjastus- ja raamatukogundustegelane ning tõlkija.

Ta sündis Peterburis, tuli koos vanematega 1920. aastal Eestisse.

1935. aastal lõpetas ta Jakob Westholmi Gümnaasiumi. 1936–1938 õppis Tallinna Tehnikainstituudi keemiateaduskonnas, 1938–1939 Tartu Ülikooli filosoofiateaduskonnas vabakuulajana, 1939–1941 statsionaarse üliõpilasena. 1941. aastal mobiliseeriti Punaarmeesse, teenis algul Arhangelskis tööpataljonis sanitaarinstruktorina, hiljem Eesti laskurkorpuses.

1951. aastal lõpetas Tallinna Polütehnilise Instituudi majandusteaduskonna tööstusökonoomika eriala.

1945–1947 töötas ta Riikliku Kirjastuskeskuse müügikeskuse osakonnajuhatajana, aastatel 1947–1961 kirjastuse Pedagoogiline Kirjandus direktorina, Eesti Riikliku Kirjastuse direktori asetäitjana ja seejärel 10 aastat selle kirjastuse peatoimetajana.

Aastatel 1961–1983 oli ta Eesti NSV Teaduste Akadeemia Raamatukogu direktor.

Ta on tõlkinud eesti keelde romaane ja populaarteaduslikku kirjandust vene ja saksa keelest.

Ta on maetud Tallinna Metsakalmistule.

Tunnustus
1950 – Eesti NSV Ülemnõukogu Presiidiumi aukiri
1979 – Tööveterani medal
1980 – Karl Ernst von Baeri mälestusmedal
1981 – Eesti NSV teeneline kultuuritegelane
1983 – Eesti NSV Teaduste Akadeemia mälestusmedal

Isiklikku
Tema poeg on Tõnu Kauba.

Viited

Eesti kirjastustegelased
Eesti raamatukogundustegelased
Eesti tõlkijad
8. Eesti Laskurkorpuse koosseis
Tallinna Tehnikaülikooli vilistlased
Korporatsioon Vironia liikmed
Jakob Westholmi Gümnaasiumi vilistlased
Eesti NSV teenelised kultuuritegelased
Metsakalmistule maetud
Sündinud 1916
Surnud 1995
Epifanius

Epifanius (vene keeles Епифаний) on kreeka päritolu mehenimi.

Nime kandjaid
Epifanius (Dumenko)
Epifanius (Dimitriou)
Epifanius Salamisest

Mehenimed
De Rust

De Rust on asula Lõuna-Aafrika Vabariigis Lääne-Kapimaa provintsis Garden Route'i ringkonnas Oudtshoorni vallas.

De Rust on asutatud 1900. aastal.

2011. aasta rahvaloenduse andmetel oli De Rusti elanikest värvilisi 87,35%, valgeid 8,89%, mustanahalisi aafriklasi 2,47%, India või Aasia päritolu inimesi 0,48% ja teisi 0,81%. Afrikaani keelt pidas emakeeleks 93,52%, inglise keelt 4,12% ja tsvana keelt 0,76%.

Galerii

Viited

Lõuna-Aafrika Vabariigi asulad
Port Beaufort

Port Beaufort on asula Lõuna-Aafrika Vabariigis Lääne-Kapimaa provintsis Garden Route'i ringkonnas Hessequa vallas. Port Beaufort asub Breede jõe suudmes India ookeani rannikul.

2011. aasta rahvaloenduse andmetel oli Port Beauforti elanikest valgeid 87,23%, mustanahalisi aafriklasi 9,66%, värvilisi 2,18% ja teisi 0,93%. Afrikaani keelt pidas emakeeleks 72,12% inimesi ja inglise keelt 25,96%.

Viited

Lõuna-Aafrika Vabariigi asulad
Die Kelders

Die Kelders (ka De Kelders) on asula Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Die Kelders asub Atlandi ookeani rannikul.

2011. aasta rahvaloenduse andmetel oli Die Keldersi elanikest valgeid 95,42%, värvilisi 2,15%, mustanahalisi aafriklasi 1,96%, India või Aasia päritolu inimesi 0,09% ja teisi 0,28%. Afrikaani keelt pidas emakeeleks 84,36% inimesi ja inglise keelt 12,61%.

Galerii

Viited

Lõuna-Aafrika Vabariigi asulad
Piraatraadio

Piraatraadio ehk piraatraadiojaam on asukohariigi kehtiva tegevusloata raadiosaateid edastav raadiojaam.

Esimeseks piraatraadiojaamaks peetakse 1925. aastal saadete edastamist alustanud Mississippi Ülikooli tudengite raadiojaama WUMS (W University of MiSsissippi).

Viited

Välislingid

Raadio
Loovustuba

Mittetulundusühing Loovustuba pakub beebidele ja väikelastele loovat ja arendavat tegevust Eestis alates 2002 aastast. Esimene loovharidust pakkuv huvikool Eestis. Loovustuba korraldab loovustunde lastele alates 6 elukuust.

Nime sai Loovustuba kaugetel aegadel, kui esimesed rühmad kogunesid Tallinnas Kodulinna majja ja pr. Tiina Mägi meid loovustoaks ristis.

Loovustoa kaubamärgi looja ja metoodika autor on Christina Lään.

Loovustoa suurimad kaasautorid, loojad ja õppejõud on Caroline Pajusaar, Kai Libe, Nataly Vest, Tagli Pitsi, Priit Pajusaar, Tamara Lään.

2003. aastal jõudis Loovustoa idee ja metoodika Soome Pori Kunstimuuseumi lastekultuurikeskusesse ja koostöös Päivi Setälaga sündis soomlaste oma värvikümblus, mis pani aluse Soome beebide loovustundidele.

Loovustuba pani aluse Eesti loovusharidusele 2000 aastate alguses. Olles teerajajaks ka beebihariduse valdkonnas. Seni töötasid Eesti beebikoolides muusika ja võimlemisrühmad kuni 3 aastastele lastele ning tänu Loovustoale alates 2002 aastast alustati Eestis loovustundidega väikelastele. Kuni 3 aastaste laste Loovustoa loovustundide metoodika ja struktuur on ainulaadsed. Nende eesmärk on väikelaste käelise tegevuse arendamine ja füüsilise keha ettevalmistamine keerulisemateks protsessideks. Käelise tegevuse kõrval on tähtsal kohal visuaalkunsti elementide tundmaõppimine. Väiksed lapsed alustavad varakult värviõpetuse ja kunstiajaloo alustega, töötavad MÕK ja keelekümbluse parimaid meetodeid rakendades: loovustunnid toimuvad spetsiaalsetes õpperuumdies, õues, asutustes ja muuseumides. Loovustoa õppemeetodid käivad ajaga kaasas. Meie rühmades on NUTI kaasaegsed lahendused, alustame varakult ja õpime samm sammult koos video, animatsiooni ja robootika kaasabil. Loome ise ja õpime kasutama.

www.loovustuba.ee

https://epl.delfi.ee/eesti/beebide-loovustuba-sundis-perekooli-foorumis?id=50945920

Päkapiku voolimine on jõukohane igale lapsele

VIDEO! Beebipäevik: Henri ja Jasperiga loovustoas